**SUNRISE EVALUATION EXAMS KIDATO CHA NNE-2023**

**JINA:………………………………………… NAMBARI YA USJILI:…… DARASA……**

**SAHIHI:………………TAREHE: ……………………**

**102/3**

**KISWAHILI**

**KARATASI 3**

**FASIHI**

**MUDA: SAA 2 1/2**

*Hati Ya Kuhitimu Elimu Ya Sekondari*

**KISWAHILI KARATASI YA 3**

**KIDATO CHA NNE**

**APRILI 2023**

**Maagizo**

*(a) Andika jina lako na nambari yako ya mtihani katika nafasi ulizoachiwa hapo juu.*

*(b) Tia sahihi yako kisha uandike tarehe ya mtihani katika nafasi ulizoachiwa hapo juu.*

*(c) Jibu maswali manne pekee.*

*(d) Swali la* ***kwanza*** *ni la lazima.*

*(e) Kila swali lina alama ishirini (20)*

*(f) Maswali hayo mengine yachaguliwe kutoka sehemu nne zilizobaki: yaani; Ushairi, Tamthilia , Hadithi fupi na Riwaya.*

*(g) Majibu yote lazima yaandikwe kwa lugha ya Kiswahili.*

*(h) Watahiniwa ni lazima wahakikishe kwamba kurasa zote za karatasi hii zimepigwa chapa*

*sawasawa na kuwa maswali yote yamo*

**SEHEMU A: FASIHI SIMULIZI**

**Swali Ia Iazima**

1. (a) Tofautisha kati ya mighani na maghani. (alama 2)

(b) Taja na ueleze ama tatu ya maghani ya kawaida. (alama 6)

(c) Eleza sifa za maghani. (alama 4)

(d). Kwa kurejelea mifano mwafaka eleza majukumu manane ya nyimbo katika

jamii, (alama 8)

**SEHEMU B: USHAIRI**

***Jibu swali la 2 au la 3***

**2. *Soma shairi lifuatalo kisha ujibu maswali***.

Ewe hisia!

Umeniamshia ndoto niloisahau zamani

nyimbo ya kale

na mdundo usonivutia

ila hayawani na mwangu rohoni.

Tulia sasa tulia

Hebu tulia ewe hisia ulo mtimani

Nataka katu kusisimka

kwa sauti yako laini

Kwani njia zetu ni

daima hazioani

Umesubutu vipi kuniita

kutoka mwako ngomeni

ulimosahauliwa tangu zamani

Basi yawache maombolezi yako yaso maoni,

yawateke hao mashujaa wa kale

wafu walo kaburini.

Hebu tulia, usiniingilie

Usinihangaishe!

Kukuandama katu haimkini

Kwani hata sasa…kwa kukuwaza tu dakika hini

naona majuto ya mbali moyoni

kama kwamba nimegawa wangu wakati

na wazimu, majinuni.

Basi nenda zako hisia…shuu…hebu tokomea.

**Maswali**

(a) Huu ni utungo wa aina gani? (alama 2)

(b) Huku ukitoa mifano, fafanua sifa zinazoufanya utungo huu kuwa shairi (alama 5)

(c) Mistari mishata ni nini? Toa mifano kwenye shairi hili. (alama 4)

(d) Fafanua tamathali za kifasihi katika shairi hili. (alama 3)

(e) Eleza mbinu **tatu** alizotumia mtunzi kutosheleza kaida za kishairi. (alama 6)

**3. *Soma shairi lifwatalo kisha uyajibu maswali yanayoliandama:***

Naandika yangu haya, kwa uwezo wa Wadudi,

Kanipa njema afiya, kumsifu sina budi,

Nifundishie insiya, hino methali ya jadi,

Mchama ago hanyeli, huenda akauya papo

Ago mchama huuya, mbele mambo yakizidi,

Hurudi pakawa kaya, kupapenda hana budi,

Kwingi angawayawaya, ago shuruti arudi,

Mchama ago hanyeli, huenda akauya papo.

Kule kwetu Mwarakaya, kijiji chetu cha jadi,

Yalidhihirika haya, bwana mmmoja mkaidi,

Aloalikwa ulaya, kadhani ‘mepata sudi,

Mchama ago hanyeli, huenda akauya papo,

Alidhani hatauya, ‘endapo nchi ***baidi***,

Na kusema bila haya, kwa inda na ukaidi,

Kwamba akenda ulaya, harudi kwenya samadi,

Mchama ago hanyeli, huenda akauya papo.

Aliranda akitaya, kwa mbwembwe na zake tadi,

Nguo moto kazitiya, nyumbaye akainadi,

Kasema vyote ‘ishiya; kurudi sina ahadi

Mchama ago hanyeli, huenda akauya papo.

Matusi aliyamwaya, mengi yasiyo idadi,

Mkewe kamwita yaya, na kudharau abidi,

Kanena ***‘mekata waya’***, ng’ambo nenda kufaidi,

Mchama ago hayeli, huenda akauya papo,

Ng’ambo alielekeya, kwa vishindo kama radi,

Kumbe aliyemwendeya, kabambwa kwa ufisadi,

Vya watu amebugiya, rushwa na kuhepa kodi,

Mchama ago hanyeli, huenda akauya papo.

Kombo yakamwendeya, mambo mno yakazidi,

Akabakia kuliya, nyumbani ataka rudi,

Nyumba ipi ‘taingiya’, hana tena tabaradi,

Mchama ago hanyeli, huenda akauya papo

***Maswali***

1. Kwa kutolea ushahidi ufaao shairini, jadili kifupi maswala **matatu** makuu ambayo mtunzi ameyashughulikia. (alama 6)
2. “Mtunzi huyu ni bingwa wa kutumia lugha kupitisha ujumbe.” Tetea. (alama 4)
3. Fasiri ujumbe wa mtunzi katika ubeti wa **sita**. (alama 4)
4. Nafsi nenewa katika shairi hili ni nani? Thibitisha. (alama 2)
5. Zaidi ya tarbia, ungelipangaje tena shairi hili? (alama 2)
6. Fafanua msamiati ufwatao kama ulivyotumika shairini: (alama 2)
7. Baidi
8. ‘mekata waya’

**SEHEMU C: TAMTHILIA*: BEMBEA YA MAISHA (Timothy Arege* )**

**Jibu swali la 4 au 5**

4.”Basi usijipandishe presha bure mama!”

(a) Eleza muktadha wa dondoo hili. (alama4)

(b) Ainisha mbinu mbili za kimtindo zilizotumiwakatika dondoo hili. (alama2)

(c)Eleza sifa za msemewa. (alama 4)

(d) Jadili maudhui ya utamaduni kama yanavyojitokeza katika tamthilia nzima.

(alama10)

5. Katika tamthilia hii Maisha yamesawiriwa kama Bembea. Kwa kutolea mifano mwafaka oanisha kauli hii na wahusika mbalimbali. (alama 20)

**SEHEMU D: HADITHI FUPI : MAPAMBAZUKO YA MACHWEO (*D.W Lutomia na Phibbia Muthama)***

**Jibu swali la 6 au 7**

6...iwapo penzi hili litatia doa,basi nirudishie mfuko huu kama ishara ya

kulitupa penzi langu kama jongoo na mti wake..."

a)Eleza muktadha wa dondoo hili. (alama 4)

b)Fafanua mbinu mbili ambazo zimetumika katika dondoo hili. (alama 4)

c)Eleza sifa sita za msemaji wa maneno haya. (alama 6)

d)Eleza umuhimu wa msemewa wa hadithi hii katika kujenga ploti. (alama 6)

7. Swala la elimu limepewa kipaumbele katika hadithi ya Sabina. Jadili (alama 20)

**SEHEMU E: RIWAYA CHOZI LA HERI : Assumpta Matei**

**Jibu swali la 8 au 9**

8.Eleza jinsi **maudhui ya ufisadi** yalivyoshughulikiwa katika riwaya ya Chozi la Heri.

(alama 20)

*9*.“…liandikwalo ndilo liwalo? Since when has man ever changed his destiny?”

1. Eleza muktadha wa dondoo hili. (alama 4)
2. Bainisha mbinu tatu za kimtindo zinazojitokeza katika dondoo hili. (alama 6)
3. Kwa kuzingatia hoja **kumi**, jadili jinsi ambavyo hali ya, **“ liandikwalo ndilo liwalo’’**, inavyojitokeza katika Chozi la Heri. (alama 10)